ԵՐԵՎԱՆ, 17 ՀՈԿՏԵՄԲԵՐԻ, ԱՐՄԵՆՊՐԵՍ: «Ֆրանսիացի հայագետների կապը Մխիթարյան միաբանության հետ՝ սկսած 1700 թվականներից» թեմայով դասախոսության ընթացքում Մխիթարյան միաբանության անդամ Հարություն վարդապետ Պզտիկյանը նշեց, որ միաբանության հետ կապը հատկապես արժեքավոր է եղել հենց ֆրանսիացի հայագետների համար: Նրանք միաբանությունում պահվող ձեռագրերում գտել են այնպիսի գրականություն, որը վաղուց կորսված է համարվել Եվրոպայում: